Ժուկովի թանգարան (Կալուգայի մարզ, Ժուկով քաղաք)

Գեորգի Ժուկովի թանգարան, «Հաղթանակի թանգարանի» մասնաճյուղ, հուշահամալիր, որը գտնվում է Կալուգայի մարզի Ժուկով քաղաքում և հանդիսանում է քաղաքի ամենահայտնի տեսարժան վայրը: Նվիրված է Խորհրդային Միության մարշալ (1943), Խորհրդային Միության քառակի հերոս, ԽՍՀՄ զորահրամանատար Գեորգի Կ. Ժուկովի կյանքին և գործունեությանը: Հիմնադրվել է 1960 թվականին: Թանգարանի հավաքածուն պարունակում է անձնական իրեր, լուսանկարներ և փաստաթղթեր, որոնք թանգարանին նվիրաբերել են անձամբ Գեորգի Ժուկովը, նրա հարազատներւ, ընկերները և գործընկերները։ Թանգարանի պատմություն Ժուկովի թանգարանը հիմնադրել է Ալեքսանդր Դմիտրիևիչ Տերեշինը (1912-1985) 1960 թվականին Ուգոդկա Զավոդ գյուղում, Ստրելկովկա գյուղից ոչ հեռու` որտեղ ծնվել է Գեորգի Ժուկովը։ Բնակավայրը 1996 թվականին ստացել է քաղաքի կարգավիճակ` վերանվանվելով Ժուկով: Այժմ քաղաքը Կալուգայի մարզի տարածաշրջանային կենտրոնն է։ Թանգարանը գոյություն ունի 1960 թվականից։ Մինչև 1986 թվականը այն «Կալուգայի տարածաշրջանային տեղական պատմության թանգարանի» մասնաճյուղն է եղել։ 1980 թվականին այնտեղ բացվել է Գեորգի Ժուկովին նվիրված առաջին թանգարանային ցուցահանդեսը։ 1995 թվականի մայիսի 5-ին բացվել են նոր շենքի՝ Ժուկովի անվան պետական ​​թանգարանի դռները, իսկ 2020 թվականի հունվարից այն դարձել է «Հաղթանակի թանգարանի» մասնաճյուղ՝ ստանալով դաշնային կարգավիճակ։ Շենքը կառուցվել է Ռուսաստանի վաստակավոր ճարտարապետ Եվգենի Կիրեևի նախագծով: Համալիրի ստեղծողներ Է. Ի. Կիրեևը, Նիկոլայ Ի. Ալմազովը, Ալեքսանդր Վ. Ստեպանովը և Վ. Պ. Չուրինը 1999 թվականին արժանացել են Ռուսաստանի Դաշնության Ժուկովի անվան պետական ​​մրցանակի: Կառուցվածք Թանգարանը զբաղեցնում է 534 քմ ցուցադրական տարածք, որից 86 մ² հատկացված է ժամանակավոր ցուցադրությունների համար, իսկ 210 մ² մակերեսը` ֆոնդերի պահեստային տարածքներին։ Թանգարանը պարունակում է 7400 պահեստ, որից 2400-ում՝ հիմնական հավաքածուն է։ Համալիրը ներառում է արխիվ, գիտական գրադարան, կրպակ, դասախոսական սենյակ և կինոդահլիճ։ Թանգարանում աշխատում է 34 աշխատակից, այդ թվում՝ 8 գիտաշխատող։ Տնօրենն է Մարգարիտա Ալեքսանդրովնա Ֆեդորովան։ Հիմնական ցուցադրություններ Ժուկովի թանգարանը ներկայումս ժամանակակից թանգարանային համալիր է, որը ներառում է թանգարանի գլխավոր շենքը՝ ռազմական տեխնիկայի ցուցադրությամբ տոնական շքերթներ անցկացնելու հրապարակով և կանոնավոր զբոսայգիով: «Մարշալ Գ. Կ. Ժուկովի ծննդավայրը» ճարտարապետական ​​և քանդակագործական կոմպոզիցիա 2016 թվականին ծննդյան 120-ամյակի կապակցությամբ վերակառուցված ծնողական «Ժուկովի տունը» Ստրելկովկա գյուղում: Հուշահամալիրի թանգարանային հավաքածուն ներկայացնում է. Գ. Կ. Ժուկովի Կյանքն ու գործունեությունը. հավաքածուի հիմքում դրվել են անձամբ Ժուկովի կողմից նվիրաբերված իրերը։ Հավաքածուի եզակի մաս են կազմում նրա իրերի և տպագիր աշխատանքների հավաքածուն, նրա լուսանկարների հավաքածուն Ժուկովի անձնական գրադարանից ավելի քան հինգ հազար միավոր Ժուկովի մարշալական համազգեստը, որսորդական և ձկնորսական հանդերձանքը Ժուկովին նվիրած իրերը: Դիորամա «Բեռլինի գրավումը»: Հուշահամալիր-թանգարանի «Բեռլինի գրավումը» Հայրենական Մեծ պատերազմին նվիրված եզակի դիորամա է։ Այն բերվել է Գերմանիայից և նախատեսվել է տեղադրել Պոկլոննայա բլրի վրա գտնվող «Հաղթանակի թանգարանում»։ Սակայն դիորամայի չափսերը չեն համապատասխանել դրա համար նախատեսված տարածքին. այն ավելի ցածր է և լայն, քան անհրաժեշտ էր արդեն կառուցված թանգարանի համար։ Այնուհետև որոշում է կայացվել հաշվի առնելով, որ Ժուկով քաղաքում թանգարանի կառուցումը դեռ չէր ավարտվել, շինարարությունն ընդլայնել կառուցելով դիորամայի չափերին համապատասխան տարածք և տեղադրել այն թանգարանում։ Ընդհանուր տեղեկություններ Թանգարանը գտնվում է Կալուգայի մարզի մշակույթի նախարարության ենթակայության տակ և գտնվում է Ռուսաստանի թանգարանների ասոցիացիայի կազմում: Թանգարանի հասցեն` 249191, Կալուգայի մարզի Ժուկով քաղաքի Սովետական փողոց 1: Աշխատանքային ժամերն են` ամեն օր 10:00-17:00, բացի երկուշաբթիից և ամսվա վերջին ուրբաթից: Միջին հաշվով թանգարանը տարեկան ընդունում է 15140 այցելու։ Այժմ թանգարանի հավաքածուն պարունակում է ավելի քան 18,000 պահեստային միավոր։ Ամենամյա իրադարձություններ Մայիսի 9 - Հաղթանակի օր Մայիսի 18 - Թանգարանների միջազգային օր Դեկտեմբերի 1 - Գ. Կ. Ժուկովի ծննդյան օր: Պատկերասրահ Տես նաև Ժուկովի տուն-թանգարան (Ուլան Բատոր) Մոտակա Ստրելկովկա գյուղում 1988 թվականի հուլիսի 16-ին բացվել է «Մարշալ Գ. Կ. Ժուկովի ծննդավայրը» ճարտարապետական և քանդակագործական կոմպոզիցիա, որի քանդակագործն է Ռուսաստանի վաստակավոր քանդակագործ Վ. Խ. Դումանյանը, ճարտարապետը` Է. Ի. Կիրեևը: Ծանոթագրություններ Արտաքին հղումներ Գ. Կ. Ժուկովի պետական թանգարանի պաշտոնական կայք Թանգարանի մասին տեղեկատվությունը «Ռուսաստանի թանգարաններ» կատալոգում